Xorijliklarga eng ko‘p maosh to‘lanadigan dunyo shaharlari ma’lum qilindi

HSBC Bank International Ltd. tomonidan dunyoning turli shaharlaridagi xorijliklarning ish haqlari haqida o‘tkazilgan so‘rov natijalari ma’lum qilindi, deb yozmoqda “Korrespondent.net”. Xorijlik mutaxassislar eng ko‘p ish haqi oladigan shahar Mumbay bo‘lib chiqdi.

Ma’lumotlarga ko‘ra, Hindistonning mazkur shahrida xorijlik mutaxassisning o‘rtacha yillik ish haqi 217 ming dollarni tashkil qiladi.
Ikkinchi o‘rinni yillik 207 ming dollar bilan AQShning San-Fransisko shahri egallagan. Yetakchilar uchligini Shveysariyaning Syurix shahri 207 ming dollardan sal kamroq natija bilan to‘ldirgan.
Reytingda keyingi o‘rinlarni Shanxay, Jeneva, Nyu-York, Los-Anjeles, Jakarta, Gonkong, Parij egallagan.